送錢節七承議還臺
作者：郭祥正
朝代：宋

paragraphs: 平昔未識面，已景才業殊。
及來公詡家，把酒情忻如。
分攜八换歲，益聞峻名譽。
我方姑熟隱，君解惠國符。
鷁舟始云泊，駕言過茅廬。
傾談洗塵聽，積憂令我舒。
鳳窼無凡毛，龍窟多美珠。
朝家正清明，往矣涉亨衢。
澤民冀姚宋，致主優唐虞。
史筆採循吏，非君復誰書。